title: 2006/55/ES: Rozhodnutie Rady z  30. januára 2006  o zásadách, prioritách a podmienkach obsiahnutých v Európskom partnerstve s Bosnou a Hercegovinou, ktorým sa zrušuje rozhodnutie 2004/515/ES

text:
               7.2.2006

               SK

               Úradný vestník Európskej únie

               L 35/19

      ROZHODNUTIE RADY

   z 30. januára 2006
   o zásadách, prioritách a podmienkach obsiahnutých v Európskom partnerstve s Bosnou a Hercegovinou, ktorým sa zrušuje rozhodnutie 2004/515/ES
   (2006/55/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 533/2004 z 22. marca 2004 o založení Európskych partnerstiev v rámci procesu stabilizácie a pridruženia (1), a najmä na jeho článok 2,
   so zreteľom na návrh Komisie,
   keďže:

               (1)

               Európska Rada na svojom zasadnutí v Solúne 19. a 20. júna 2003 schválila vytvorenie Európskych partnerstiev ako prostriedku na realizáciu európskej perspektívy krajín západného Balkánu v rámci procesu stabilizácie a pridruženia.

               (2)

               Nariadením (ES) č. 533/2004 sa ustanovuje, že Rada rozhodne o zásadách, prioritách a podmienkach, ktoré majú byť obsiahnuté v Európskych partnerstvách, ako aj o prípadných neskorších úpravách.

               (3)

               Rada 14. júna 2004 prijala prvé Európske partnerstvo s Bosnou a Hercegovinou (2). Toto partnerstvo je vhodné aktualizovať s cieľom určiť pre ďalšiu prácu obnovené priority na základe zistení v Správe o pokroku za rok 2005 o pripravenosti Bosny a Hercegoviny na ďalšiu integráciu do Európskej únie.

               (4)

               Nariadenie (ES) č. 533/2004 uvádza, že pokračovanie Európskych partnerstiev sa zabezpečí v rámci mechanizmov zavedených v súlade s procesom stabilizácie a pridruženia.

               (5)

               S cieľom pripraviť sa na ďalšiu integráciu do Európskej únie by príslušné orgány v Bosne a Hercegovine mali vypracovať plán s časovým harmonogramom a osobitnými opatreniami na riešenie priorít tohto Európskeho partnerstva.

               (6)

               Rozhodnutie 2004/515/ES by sa preto malo zrušiť,

         ROZHODLA TAKTO:
   Článok 1
   V súlade s článkom 1 nariadenia (ES) č. 533/2004 sú zásady, priority a podmienky v Európskom partnerstve s Bosnou a Hercegovinou stanovené v prílohe k tomuto rozhodnutiu, ktorá je jeho neoddeliteľnou súčasťou.
   Článok 2
   Implementácia Európskeho partnerstva sa preskúma prostredníctvom rámca mechanizmov vytvorených v súlade s procesom stabilizácie a pridruženia, najmä prostredníctvom výročných správ o pokroku predložených Komisiou.
   Článok 3
   Rozhodnutie 2004/515/ES sa zrušuje.
   Článok 4
   Toto rozhodnutie nadobúda účinnosť tretím dňom nasledujúcim po jeho uverejnení v Úradnom vestníku Európskej únie.

      V Bruseli 30. januára 2006.

            Za Radu

            predseda

         U. PLASSNIK

      (1)  Ú. v. EÚ L 86, 24.3.2004, s. 1.

      (2)  Rozhodnutie Rady 2004/515/ES zo 14. júna 2004 o zásadách, prioritách a podmienkach obsiahnutých v Európskom partnerstve s Bosnou a Hercegovinou (Ú. v. EÚ L 221/10, 22.6.2004, s. 10).

      PRÍLOHA
      BOSNA A HERCEGOVINA: EURÓPSKE PARTNERSTVO 2005
      1.   ÚVOD
      Európska Rada na svojom zasadnutí v Solúne schválila vytvorenie Európskych partnerstiev ako prostriedku na realizáciu európskej perspektívy krajín západného Balkánu v rámci procesu stabilizácie a pridruženia.
      Rada prijala 14. júna 2004 prvé Európske partnerstvo s Bosnou a Hercegovinou. Toto partnerstvo je vhodné aktualizovať na základe zistení v správe Komisie o pokroku v Bosne a Hercegovine za rok 2005. Druhé Európske partnerstvo určuje nové priority pre činnosti. Nové priority sú prispôsobené osobitným potrebám krajiny a štádiu príprav a budú sa podľa potreby aktualizovať. Európske partnerstvo poskytuje aj usmernenia pre finančnú pomoc krajine.
      Od Bosny a Hercegoviny sa očakáva, že vypracuje plán s časovým harmonogramom a osobitnými opatreniami na riešenie priorít Európskeho partnerstva.
      2.   ZÁSADY
      Proces stabilizácie a pridruženia zostáva rámcom pre európske smerovanie krajín západného Balkánu až do ich budúceho pristúpenia.
      Hlavné priority určené pre Bosnu a Hercegovinu sa týkajú jej schopnosti splniť kritéria vymedzené Európskou radou na zasadnutí v Kodani v roku 1993 a podmienky stanovené pre proces stabilizácie a pridruženia, najmä podmienky vymedzené Radou v jej záveroch z 29. apríla 1997 a z 21. a 22. júna 1999, obsah záverečného vyhlásenia zo Záhrebského summitu z 24. novembra 2000 a solúnsku agendu.
      3.   PRIORITY
      Priority uvedené v tomto Európskom partnerstve boli vybrané na základe reálneho predpokladu, že ich Bosna a Hercegovina môže splniť alebo že v niekoľkých najbližších rokoch v nich môže dosiahnuť značný pokrok. Rozlišuje sa medzi krátkodobými prioritami, ktoré by sa mali splniť v priebehu jedného až dvoch rokov, a strednodobými prioritami, ktoré by sa mali splniť v priebehu troch až štyroch rokov. Priority sa týkajú tak právnych predpisov, ako aj ich implementácie.
      Vzhľadom na značné náklady súvisiace so splnením všetkých požiadaviek EÚ, ako aj na zložitosť týchto požiadaviek v určitých oblastiach, toto partnerstvo nezahŕňa v tomto štádiu všetky dôležité úlohy. Budúce partnerstvá budú zahŕňať ďalšie priority v súlade s pokrokom, ktorý krajina dosiahne.
      Medzi krátkodobými prioritami sa určili hlavné priority a boli zoskupené na začiatku oddielu 3.1. Poradie týchto hlavných priorít nevyjadruje stupeň ich dôležitosti.
      3.1.   KRÁTKODOBÉ PRIORITY

            Hlavné priority

                  —

                  Plne spolupracovať s Medzinárodným trestným tribunálom pre bývalú Juhosláviu (MTTJ; International Criminal Tribunal for the Former Yugoslavia, ICTY) pri predvedení všetkých obžalovaných na slobode pred MTTJ.

                  —

                  Plne vykonať Dohodu o reštrukturalizácii polície z októbra 2005. V tomto rámci založiť do decembra 2005 riaditeľstvo pre implementáciu reštrukturalizácie polície a prijať akčný plán pre implementáciu reforiem v súlade so zásadami stanovenými Komisiou v časovom harmonograme stanovenom dohodou.

                  —

                  Prijať všetky potrebné právne predpisy o verejnom vysielaní na úrovni štátu a jednotlivých subjektov a začať ich implementáciu.

                  —

                  Zabezpečiť, aby boli všetky ministerstvá a inštitúcie na úrovni štátu primerane financované, funkčné a primerane vybavené, najmä pokiaľ ide o priestory a zamestnancov.

                  —

                  Prijať a začať implementovať komplexný akčný plán pre reformu verejnej správy, pričom sa zohľadnia výsledky funkčnej a sektorovej kontroly verejnej správy.

                  —

                  Zabezpečiť v Bosne a Hercegovine existenciu skutočného vnútorného trhu.

            Politické požiadavky

      Demokracia a právny štát
      Vláda

                  —

                  Prijať kroky na zabezpečenie dostatočných technických zdrojov a zamestnancov pre parlamentné zhromaždenie Bosny a Hercegoviny.

                  —

                  Ďalej zlepšovať a posilňovať koordináciu na úrovni štátu a jednotlivých subjektov vytvorením pravidelných a inštitutionalizovaných mechanizmov určených na koordináciu medzi štátom a jednotlivými subjektami.

                  —

                  Zabezpečiť riadne sledovanie správ, ktoré vydali najvyššie kontrolné inštitúcie Bosny a Hercegoviny a prijať vhodné opatrenia namierené proti tým, ktorí sú zodpovední za nezrovnalosti.

            Voľby

                  —

                  Prevziať plnú organizačnú a finančnú zodpovednosť za parlamentné a prezidentské voľby v roku 2006.

                  —

                  Zmeniť a doplniť volebnú legislatívu pokiaľ ide o členov predsedníctva Bosny a Hercegoviny a zástupcov Snemovne ľudu, aby sa zabezpečil súlad so záväzkami Európskeho dohovoru o ľudských právach a Rady Európy po pristúpení.

                  —

                  Zabezpečiť potrebný počet zamestnancov pre kontrolné oddelenie volebného výboru.

            Verejná správa

                  —

                  Zabezpečiť pre úrad koordinátora verejnej správy potrebné ľudské a materiálne zdroje na výkon práce.

                  —

                  Prijať opatrenia, aby sa zabezpečilo riadne fungovanie agentúr štátnej služby a vytvoriť a implementovať účinné postupy pre prijímanie zamestnancov; zabezpečiť promptné vymenovanie štátnych zamestnancov, najmä na úrovni štátu, po úspešnom postupe v štátnej službe.

                  —

                  Implementovať program odborného vzdelávania pre verejnú správu prijatý v máji 2005.

                  —

                  Prijať nové právne predpisy týkajúce sa ombudsmana na úrovni štátu a zabezpečiť spojenie ombudsmana na úrovni štátu a s ombudsmanom na úrovni jednotlivých subjektov.

            Súdny systém

                  —

                  Zabezpečiť plnú zodpovednosť za štátny súd, prokuratúru a vysokú radu pre sudcov a prokuratúru pokiaľ ide o financovanie, správu a zamestnancov; zabezpečiť ich riadne fungovanie.

                  —

                  Urobiť pokrok pri riešení nevyriešených sporov pred súdmi.

                  —

                  Vytvoriť účinný systém na riešenie delikvencie mladistvých.

            Protikorupčná politika

                  —

                  Pripraviť podrobný akčný plán proti korupcii na základe národnej protikorupčnej stratégie.

                  —

                  Zosúladiť protikorupčnú legislatívu v rámci Bosny a Hercegoviny.

                  —

                  Zabezpečiť účinnú implementáciu zákona o konflikte záujmov.

            Ľudské práva a ochrana menšín

                  —

                  Zrušiť odkazy na trest smrti v ústave Republiky Srbska.

                  —

                  Implementovať medzinárodné dohovory ratifikované Bosnou a Hercegovinou vrátane požiadaviek na poskytovanie správ.

                  —

                  Zabezpečiť, aby výbor pre ľudské práva v rámci ústavného súdu riešil všetky nevyriešené prípady týkajúce sa ľudských práv.

                  —

                  Ďalej zlepšovať právny rámec týkajúci sa menšín tak, aby plne spĺňal požiadavky Rámcového dohovoru Rady Európy o národnostných menšinách a zabezpečiť jeho implementáciu na celom území Bosny a Hercegoviny.

                  —

                  Založiť výbor pre národnostné menšiny a príslušné orgány na úrovni jednotlivých subjektov.

                  —

                  Vytvoriť a začať implementovať sektorové akčné plány národnej stratégie pre Rómov ako súčasť komplexnej stratégie na zmiernenie chudoby.

            Regionálne otázky a medzinárodné záväzky

                  —

                  Pokračovať v zlepšovaní regionálnej spolupráce a zabezpečiť dobré susedské vzťahy s cieľom, okrem iného, podporiť zmierenie.

                  —

                  Prispieť k zabezpečeniu riešenia nevyriešených otázok hraníc medzi Chorvátskom a Srbskom a Čiernou Horou.

                  —

                  Výrazne zlepšiť vykonávanie dvojstranných dohôd o voľnom obchode a pracovať na príprave budúcej dohody o voľnom obchode v juhovýchodnej Európe.

                  —

                  Uzavrieť a realizovať dohody so susednými krajinami, najmä v oblasti cezhraničnej spolupráce, boja proti organizovanému zločinu, nezákonného obchodovania a pašovania, súdnej spolupráce, správy hraníc, readmisie, životného prostredia, dopravy a energetiky.

                  —

                  Zabezpečiť, aby bol fond pre návrat utečencov riadne financovaný a plne funkčný. Prispieť k zabezpečeniu vykonávania Sarajevského vyhlásenia. Ukončiť návrat navrátilcov/utečencov a dosiahnuť výrazný pokrok smerom k ich hospodárskej a sociálnej integrácii.

                  —

                  Riešiť všetky nevyriešené požiadavky Rady Európy po pristúpení, najmä v oblastiach vzdelávania a volieb.

            Ekonomické požiadavky

                  —

                  Uskutočniť politiky, ktoré vedú k stabilnému makroekonomickému prostrediu a venovať väčšiu pozornosť rastu úverov v kontexte pevných výmenných kurzov.

                  —

                  Implementovať rámcový zákon na úrovni štátu alebo zákony na úrovni subjektov v oblasti obchodnej registrácie.

                  —

                  Podporiť prácu pracovnej skupiny pre fiškálnu udržateľnosť s celkovým cieľom znížiť skutočné verejné výdavky.

                  —

                  Ukončiť zosúladenie domácich pohľadávok a prijať zákon v oblasti vnútorného dlhu na úrovni štátu s cieľom uskutočniť platby na všetky domáce pohľadávky.

                  —

                  Prijať zákon o národnom fiškálnom výbore a vytvoriť postupy na jeho účinné fungovanie.

                  —

                  Zreformovať a znížiť rigiditu systému tvorby miezd, najmä vo verejnom sektore.

                  —

                  Navrhnúť a implementovať detailný plán pre inštitutionalizáciu plánovacej jednotky pre hospodársku politiku.

                  —

                  Dosiahnuť výrazný pokrok v oblasti riadenia podnikov, inter alia urýchlením privatizácie a reštrukturalizácie súkromných investičných fondov.

                  —

                  Ustanoviť a začať implementovať zákon o finančnej reštrukturalizácii.

                  —

                  Zabezpečiť riadne fungovanie obchodných súdov a zlepšiť fungovanie súdov pri riešení a postupoch konkurzných konaní.

            Európske normy

      Vnútorný trh
      Voľný pohyb tovaru

                  —

                  Implementovať súčasné právne predpisy v oblastiach noriem, osvedčení, metrológie, akreditácie a posudzovania zhody; založiť inštitúcie ustanovené v týchto právnych predpisoch a vybaviť ich/obsadiť personálom, aby mohli realizovať svoje úlohy. Pokračovať v úsilí zosúladiť v týchto oblastiach pravidlá a predpisy s acquis, najmä vytvoriť podmienky priaznivé pre obchod.

                  —

                  Vytvoriť mechanizmus pre vnútorné konzultácie a oznamovanie v oblasti nových technických nariadení pred ich prijatím v súvislosti s opatreniami, ktoré majú vplyv na obchod.

                  —

                  Zabezpečiť neustály pokrok pri prijímaní európskych noriem.

                  —

                  Založiť agentúru pre dohľad nad trhom a zabezpečiť, aby bola schopná plniť svoje úlohy. Ďalej prijímať opatrenia smerom k vytvoreniu štruktúry dohľadu nad trhom, ktorá zodpovedá požiadavkám acquis v oblasti voľného pohybu tovaru.

            Pohyb osôb, služieb a právo usadiť sa

                  —

                  Vytvoriť poisťovaciu agentúru Bosny a Hercegoviny a zabezpečiť, aby bola plne funkčná.

                  —

                  Zabezpečiť bankový dozor na úrovni štátu a zabezpečiť efektívne fungovanie kontrolného orgánu.

                  —

                  Zabezpečiť prijatie zákona o vysokoškolskom vzdelávaní na vnútroštátnej úrovni, čím sa pripraví cesta na vykonávanie základných prvkov bolonského procesu a Lisabonského dohovoru o vzájomnom uznávaní kvalifikácií.

            Clá a zdaňovanie

                  —

                  Naďalej zosúlaďovať colné právne predpisy a konania s acquis.

                  —

                  Zabezpečiť, aby bol právny rámec pre slobodné colné zóny v súlade s normami EÚ a zaručiť primeraný dozor na slobodnými colnými zónami.

                  —

                  Prijať všetky potrebné kroky na riadnu implementáciu pravidiel pôvodu.

                  —

                  Implementovať pravidlá colného hodnotenia v súlade s medzinárodnými normami a praxou.

                  —

                  Zvýšiť administratívne kapacity na implementáciu colných právnych predpisov a bojovať proti korupcii, cezhraničnej trestnej činnosti a daňovým únikom.

                  —

                  Zabezpečiť primerané fungovanie orgánu pre nepriame zdaňovanie.

                  —

                  Plne implementovať a presadzovať zákon o DPH a ďalej aproximovať daňové právne predpisy acquis.

                  —

                  Rešpektovať zásady pravidiel zdaňovania podnikov a zabezpečiť, aby nové daňové opatrenia boli v súlade s týmito zásadami.

            Hospodárska súťaž

                  —

                  Zvýšiť kapacity Rady pre hospodársku súťaž, aby bola schopná plne realizovať svoje úlohy pokiaľ ide o dodržiavanie príslušných pravidiel a presadzovanie politiky hospodárskej súťaže.

                  —

                  Prijať potrebné právne predpisy v oblasti hospodárskej súťaže a štátnej pomoci a zosúladiť už existujúce právne predpisy s právnymi predpismi EÚ o hospodárskej súťaži a s pravidlami EÚ o štátnej pomoci.

            Verejné obstarávanie

                  —

                  Zabezpečiť riadnu implementáciu právnych predpisov o verejnom obstarávaní vrátane založenia, obsadenia pracovných miest a pridelenia rozpočtových prostriedkov úradu pre verejné obstarávanie a kontrolnému úradu pre verejné obstarávanie.

            Právo duševného vlastníctva

                  —

                  Implementovať a presadzovať súčasný právny rámec, hlavne zabezpečením riadneho fungovania inštitútu pre duševné vlastníctvo.

            Štatistika

                  —

                  Prijať a začať implementovať dohodu medzi jednotlivými subjektmi v oblasti štatistického systému, ktorá sa týka zlepšenia práce centrálneho štatistického úradu v Bosne a Hercegovine.

            Sektorové politiky
      Priemysel a MSP

                  —

                  Prijať bez ďalšieho odkladu navrhnutú stratégiu pre MSP na úrovni štátu a začať implementovať najdôležitejšie opatrenia.

                  —

                  Vytvoriť účinnú a komplexnú priemyselnú politiku.

            Poľnohospodárstvo a rybné hospodárstvo

                  —

                  Vytvoriť komplexnú poľnohospodársku politiku na úrovni štátu založenú na odporúčaniach o funkčnej kontrole z novembra 2004 a zabezpečiť právny rámec na jej implementáciu.

                  —

                  Pokračovať v zosúlaďovaní právnych predpisov v oblasti veterinárneho a fytosanitárneho acquis EÚ.

                  —

                  Založiť a uviesť do prevádzky štátnu agentúru pre bezpečnosť potravín. Uviesť do prevádzky fytosanitárny úrad.

                  —

                  Zvýšiť kapacity laboratórií a kontrol vo veterinárnych a fytosanitárnych sektoroch, založiť referenčné laboratórium a vytvoriť postupy v súlade s požiadavkami EÚ.

                  —

                  Splniť identifikáciu zvierat a registráciu hovädzieho dobytka vyhovujúcu normám EÚ.

                  —

                  Posilniť výber a spracovanie poľnohospodárskej štatistiky v súlade s normami a metodikou EÚ.

            Životné prostredie

                  —

                  Prijať zákon o životnom prostredí na úrovni štátu s cieľom vytvoriť rámec pre celoštátnu harmonizovanú ochranu životného prostredia.

                  —

                  Vytvoriť a zabezpečiť riadne fungovanie agentúry pre životné prostredie na úrovni štátu.

            Energetika

                  —

                  Začať plniť záväzky prijaté v rámci Zmluvy o založení Energetického spoločenstva.

                  —

                  Vytvoriť a prijať komplexnú energetickú stratégiu; realizovať reformy a liberalizáciu energetického sektora.

                  —

                  Zabezpečiť, aby boli nezávislý operátor systému a vysielacia spoločnosť čo najskôr plne funkčné, každý ako jediná spoločnosť na úrovni štátu.

            Dopravná politika

                  —

                  Implementovať zákon o železničnej doprave na úrovni štátu.

                  —

                  Ďalej zosúlaďovať právne predpisy v oblasti letectva s acquis so zreteľom na spoločný európsky letecký priestor.

            Informačná spoločnosť a médiá

                  —

                  Prijať zákon o agentúre pre informačnú spoločnosť a založiť túto agentúru.

                  —

                  Ďalej liberalizovať telekomunikačný trh a zabezpečiť účinnú implementáciu existujúcich právnych predpisov regulačnými orgánmi s cieľom podporiť hospodársku súťaž.

                  —

                  Ďalej posilňovať úlohu a administratívne kapacity regulačných orgánov.

            Finančná kontrola

                  —

                  Vytvoriť stratégiu verejnej vnútornej finančnej kontroly.

            Spravodlivosť, sloboda a bezpečnosť
      Víza, hraničné kontroly, azyl a migrácia

                  —

                  Zabezpečiť primeraný počet pracovníkov pre azylové a migračné sektory v rámci ministerstva pre bezpečnosť.

                  —

                  Implementovať zákon o pohybe a pobyte cudzincov z roku 2003. Zabezpečiť, aby boli zmeny a doplnenia tohto zákona v súlade s acquis a medzinárodnými normami a aby predstavovali pridanú hodnotu existujúcich nariadení.

                  —

                  Ďalej znižovať počet víz vydaných na hraniciach.

                  —

                  Implementovať všetky medzinárodné a regionálne záväzky v oblasti správy hraníc.

            Pranie špinavých peňazí

                  —

                  Plne obsadiť zamestnancami finančnú spravodajskú jednotku (FIU).

                  —

                  Ďalej zlepšovať spoluprácu medzi FIU a oddelením vyšetrovania trestnej činnosti štátneho úradu pre vyšetrovanie a ochranu.

                  —

                  Zabezpečiť primeranú implementáciu a presadzovanie právnych predpisov zameraných proti praniu špinavých peňazí a ďalej zlepšovať tieto právne predpisy.

                  —

                  Dodržiavať príslušné medzinárodné dohovory.

            Drogy

                  —

                  Vytvoriť politiku pre oblasť drog na úrovni štátu v súlade s normami EÚ.

                  —

                  Prijať zákon o prevencii nelegálneho používanie narkotík a ich prekurzorov.

            Polícia

                  —

                  Ďalej posilňovať štátny úrad pre vyšetrovanie a ochranu, hlavne ukončením prijímania celkového počtu jeho zamestnancov.

            Boj proti organizovanému zločinu a terorizmu

                  —

                  Zabezpečiť riadnu implementáciu národného akčného plánu pre boj proti obchodovaniu s ľuďmi.

                  —

                  Prijať dodatočné opatrenia na ochranu obetí nezákonného obchodovania a na primeranú implementáciu právnych predpisov v oblasti ochrany svedkov.

                  —

                  Zvýšiť kapacity štátnej agentúry pre vyšetrovanie a ochranu v oblasti boja proti terorizmu; posilniť medzinárodnú spoluprácu v tejto oblasti vrátane riadnej implementácie medzinárodných dohovorov.

                  —

                  Prijať zákon o ochrane osobných údajov a založiť agentúru na ochranu údajov.

            3.2.   STREDNODOBÉ PRIORITY

            Politické požiadavky

         Vláda

                  —

                  Zabezpečiť neustály pokrok pri prevzatí plnej zodpovednosti na vnútroštátnej úrovni za formulovanie politiky a rozhodovanie.

         Verejná správa

                  —

                  Implementovať komplexný akčný plán pre reformu verejnej správy.

                  —

                  Vybudovať kapacity v oblasti odborného vzdelávania pre štátnych zamestnancov v rámci Bosny a Hercegoviny a ďalej zlepšovať tvorbu politiky a kapacity v oblasti koordinácie.

                  —

                  Zvýšiť kapacity pre postupnú harmonizáciu právnych predpisov s acquis a ďalej rozširovať úlohu Bosny a Hercegoviny pri poskytovaní pomoci v oblasti plánovania a implementácie s cieľom pripraviť sa na decentralizáciu pomoci Spoločenstva.

         Reforma polície

                  —

                  Implementovať akčný plán pre reštrukturalizáciu polície.

         Súdny systém

                  —

                  Zabezpečiť primerané odborné vzdelávanie sudcov, najmä pokiaľ ide o právne predpisy v oblasti ľudských práv a otázky týkajúce sa implementácie budúcej dohody o stabilizácii a pridružení.

                  —

                  Zaručiť, aby boli všetky súdy vybavené potrebným technickým zariadením a finančnými zdrojmi, aby mohol byť zabezpečený účinný a riadny výkon spravodlivosti.

         Protikorupčná politika

                  —

                  Implementovať akčný plán proti korupcii a odporúčania skupiny štátov Rady Európy proti korupcii (GRECO).

                  —

                  Zabezpečiť, aby boli medzinárodné dohovory týkajúce sa korupcie riadne implementované a aby bola korupcia skutočne znížená.

         Ľudské práva a ochrana menšín

                  —

                  Zabezpečiť úplný súlad vnútroštátnych právnych predpisov s Európskym dohovorom o ľudských právach.

                  —

                  Zabezpečiť ochranu menšín v súlade s normami EÚ a medzinárodnými normami.

                  —

                  Implementovať národnú stratégiu pre Rómov a jej sektorové akčné plány.

            Ekonomické požiadavky

                  —

                  Zabezpečiť pokračovanie makroekonomickej stability a smerovať k zlepšeniu udržateľnosti vonkajších účtov.

                  —

                  Pokračovať smerom k znižovaniu verejných výdavkov ako percento HDP.

                  —

                  Ďalej zlepšovať podnikateľské prostredie a riadenie podnikov a reštrukturovať podnikový sektor vrátane verejných služieb.

                  —

                  Ďalej posilňovať koordináciu fiškálnych a hospodárskych politík.

                  —

                  Zabezpečiť primerané fungovanie plánovacej jednotky pre hospodársku politiku úradu pre nepriame zdaňovanie.

                  —

                  Vypracovať komplexné konsolidované účty vlády.

                  —

                  Posilniť postupy na prípravu rozpočtu, plnenie a zodpovednosť.

                  —

                  Implementovať politiky zamerané na zníženie nezamestnanosti, najmä dlhodobej nezamestnanosti.

                  —

                  Zlepšiť koordináciu pracovných agentúr v celej krajine a vynaložiť úsilie na zníženie fragmentácie trhu práce.

                  —

                  Zvýšiť úsilie o zlepšenie vzdelávacieho systému vrátane základného vzdelávania a vytvoriť moderný systém odborného vzdelávania a prípravy. Riešiť problém fragmentácie vzdelávacieho systému a prekrývanie funkcií medzi rôznymi úrovňami organizácie. Posilniť rozvoj politiky a strategické plánovanie s cieľom zlepšiť kvalitu vzdelávania.

                  —

                  Pokračovať v potrebných reformách s cieľom dosiahnuť súlad s pravidlami a záväzkami WTO, aby sa urýchlil proces pristúpenie k WTO.

            Európske normy

      Vnútorný trh a obchod
      Voľný pohyb tovaru

                  —

                  Pokračovať v zosúladení právnych predpisov v oblastiach noriem, osvedčení, metrológie, akreditácie a posudzovania zhody s acquis a v transpozícii smerníc nového a globálneho prístupu a starého prístupu.

            Clá a zdaňovanie

                  —

                  Zabezpečiť postupnú aproximáciu colných a daňových právnych predpisov acquis, ďalej zvyšovať administratívne kapacity na implementáciu týchto právnych predpisov a bojovať proti korupcii, cezhraničnej trestnej činnosti a daňovým únikom.

                  —

                  Zlepšiť transparentnosť a výmenu informácií s EÚ s cieľom uľahčiť presadzovanie opatrení na zamedzenie vyhýbaniu sa plateniu daní alebo daňovým únikom.

            Hospodárska súťaž

                  —

                  Implementovať právne predpisy o štátnej pomoci.

                  —

                  Predložiť komplexný súpis štátnej pomoci.

            Verejné obstarávanie

                  —

                  Zabezpečiť, aby bol právny rámec verejného obstarávania Bosny a Hercegoviny v súlade s acquis a aby boli postupy verejného obstarávania riadne implementované.

            Štatistika

                  —

                  Vypracovať dôveryhodnú hospodársku štatistiku a vybudovať inštitucionálne kapacity na vyhotovenie a uverejnenie základných štatistických údajov v súlade s európskymi normami, najmä v oblastiach národných účtov, štatistiky práce a podnikovej štatistiky.

            Sektorové politiky
      Priemysel a MSP

                  —

                  Implementovať stratégiu pre MSP.

                  —

                  Zabezpečiť implementáciu priemyselnej politiky.

                  —

                  Začať plánovať a uplatňovať integrovanú politiku v oblasti výskumu.

            Poľnohospodárstvo a rybné hospodárstvo

                  —

                  Implementovať komplexnú poľnohospodársku stratégiu na úrovni štátu.

                  —

                  Prijať opatrenie na identifikáciu oviec a kôz a evidenciu ich pohybu.

                  —

                  Vypracovať program na modernizáciu zariadení na spracovanie potravín, aby zodpovedali požiadavkám EÚ.

                  —

                  Prijať opatrenia na zabezpečenie účinnej kontroly domácej rastlinnej výroby, najmä pokiaľ ide o výrobky, na ktoré sa vzťahujú osobitné požiadavky EÚ.

            Životné prostredie

                  —

                  Ďalej posilňovať administratívne kapacity inštitúcií, ktoré sa zúčastňujú na ochrane životného prostredia, najmä na úrovni štátu a zabezpečiť implementáciu už transponovaných právnych predpisov.

                  —

                  Zabezpečiť, aby sa uplatňoval fungujúci monitorovací systém v oblasti životného prostredia.

            Dopravná politika

                  —

                  Ďalej reštrukturalizovať a liberalizovať železničný sektor.

                  —

                  Zabezpečiť postupnú aproximáciu právnych predpisov acquis v oblasti dopravy, najmä pokiaľ ide o technické a bezpečnostné normy, sociálne normy a liberalizáciu trhu.

                  —

                  Uplatňovať memorandum o porozumení o základnej regionálnej dopravnej sieti v juhovýchodnej Európe vrátane dopravného observatória.

            Energetika

                  —

                  Implementovať akčné plány subjektov pre reštrukturalizáciu energetického sektora.

                  —

                  Konsolidovať regulačné orgány v oblasti energetiky na úrovni štátu a jednotlivých subjektov.

                  —

                  Prijať kroky na dosiahnutie konkrétneho pokroku v súvislosti so sektorom zemného plynu, okrem iného, vytvorením stratégie v oblasti zemného plynu, stanovením prevádzkovateľa a regulačného orgánu a rozvojom vnútorného trhu v oblasti zemného plynu.

            Informačná spoločnosť a médiá

                  —

                  Implementovať právne predpisy o verejnom vysielaní a ukončiť štrukturálnu reformu sektora verejného vysielania.

                  —

                  Zosúladiť právne predpisy týkajúce sa regulačného rámca EÚ pre elektronickú komunikáciu a služby a zabezpečiť jeho implementáciu.

                  —

                  Zosúladiť Európsky dohovor o cezhraničnej televízii a smernicu o televízii bez hraníc.

            Finančná kontrola

                  —

                  Vytvoriť a implementovať zásady decentralizovanej riadiacej zodpovednosti a funkčne nezávislého vnútorného auditu podľa medzinárodne prijatých noriem a osvedčenej praxe EÚ.

                  —

                  Posilniť operačné kapacity, funkčnú ako aj finančnú nezávislosť najvyššieho kontrolného úradu.

                  —

                  Vytvoriť postupy a administratívne kapacity na zabezpečenie efektívnej ochrany finančných záujmov EÚ.

            Spravodlivosť, sloboda a bezpečnosť
      Víza, hraničné kontroly, azyl a migrácia

                  —

                  Plne implementovať integrovanú stratégiu správy hraníc a dosiahnuť účinnú správu hraníc.

                  —

                  Prevziať výlučnú zodpovednosť pokiaľ ide o fungovanie prijímacích centier.

            Pranie špinavých peňazí

                  —

                  Zabezpečiť postupné zlepšenie presadzovania právnych predpisov pokiaľ ide o pranie špinavých peňazí.

            Drogy

                  —

                  Zabezpečiť, aby boli orgány činné v trestnom konaní riadne vybavené na boj proti obchodovaniu s drogami a na ďalšie zlepšenie spolupráce na úrovni agentúr a na medzinárodnej úrovni; dosiahnuť v tejto oblasti hmatateľné výsledky.

                  —

                  Založiť úrad pre narkotiká na úrovni štátu.

            Boj proti organizovanému zločinu a terorizmu

                  —

                  Zabezpečiť úplnú implementáciu všetkých opatrení zahrnutých v akčnom pláne proti organizovanému zločinu.

            4.   PLÁNOVANIE
      Pomoc Spoločenstva krajinám západného Balkánu v rámci procesu stabilizácie a pridruženia sa bude poskytovať na základe existujúcich finančných nástrojov, najmä nariadenia Rady (ES) č. 2666/2000 z 5. decembra 2000 o pomoci Albánsku, Bosne a Hercegovine, Chorvátsku, Federatívnej republike Juhoslávii a Bývalej juhoslovanskej republike Macedónsko (1). Toto rozhodnutie nebude mať teda nijaké finančné dôsledky. Bosna a Hercegovina môže mať prístup k financovaniu z viacnárodných a horizontálnych programov.
      5.   PODMIENKY POMOCI
      Podmienkou pomoci Spoločenstva krajinám západného Balkánu v rámci procesu stabilizácie a pridruženia je ďalší pokrok v plnení kodanských kritérií, ako aj pokrok pri plnení osobitných priorít tohto Európskeho partnerstva. Ak sa tieto podmienky nedodržia, Rada prijme príslušné opatrenia na základe článku 5 nariadenia (ES) č. 2666/2000 . Pomoc Spoločenstva bude podliehať aj splneniu podmienok definovaných Radou v jej záveroch z 29. apríla 1997 a z 21.-22. júna 1999, najmä pokiaľ ide o záväzok príjemcu vykonať demokratické, hospodárske a inštitucionálne reformy.
      6.   MONITOROVANIE
      Implementácia Európskeho partnerstva sa preskúma prostredníctvom rámca mechanizmov vytvorených v súlade s procesom stabilizácie a pridruženia, najmä prostredníctvom výročných správ o pokroku predložených Komisiou.

         (1)  Ú. v. ES L 306, 7.12.2000, s. 1. Nariadenie naposledy zmenené a doplnené nariadením (ES) č. 2112/2005 (Ú. v. ES L 344, 27.12.2005, s. 23).


title: 2004/492/ES:Rozhodnutie Rady z 5. mája 2004, ktorým sa vymenúvajú členovia Komisie Európskych spoločenstiev

text:
               15.5.2004

               SK

               Úradný vestník Európskej únie

               L 180/29

      ROZHODNUTIE RADY

   z 5. mája 2004,
   ktorým sa vymenúvajú členovia Komisie Európskych spoločenstiev
   (2004/492/ES)
   RADA EURÓPSKEJ ÚNIE,
   so zreteľom na Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia, najmä na jeho článok 45 ods. 2 písm. a) a b),
   vzájomnou dohodou s predsedom Komisie,
   keďže:

         ROZHODLA TAKTO:
   Článok 1
   Za členov Komisie sú vymenovaní na obdobie od 1. mája 2004 do 31. októbra 2004:

               pán Pavel TELIČKA

               pán Siim KALLAS

               pán Marcos KYPRIANOU

               pani Sandra KALNIETE

               pani Dalia GRYBAUSKAITÉ

               pán Péter BALÁZS

               pán Joe BORG

               pani Danuta HÜBNER

               pán Janez POTOČNIK

               pán Ján FIGEĽ

         Článok 2
   Toto rozhodnutie nadobúda účinnosť v deň jeho uverejnenia v Úradnom vestníku Európskej únie.
   Uplatňuje sa od 1. mája 2004.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 5. mája 2004

            Za Radu

            Predseda

         B. COWEN


title: 2013/580/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskeho orgánu pre poisťovníctvo a dôchodkové poistenie zamestnancov za rozpočtový rok 2011

text:
               16.11.2013

               SK

               Úradný vestník Európskej únie

               L 308/241

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskeho orgánu pre poisťovníctvo a dôchodkové poistenie zamestnancov za rozpočtový rok 2011
   (2013/580/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskeho orgánu pre poisťovníctvo a dôchodkové poistenie zamestnancov za rozpočtový rok 2011 spolu s odpoveďami orgánu (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (4), a najmä na jeho článok 64,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na článok 94 tohto nariadenia,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A7-0114/2013),

               1.

               udeľuje výkonnému riaditeľovi Európskeho orgánu pre poisťovníctvo a dôchodkové poistenie zamestnancov absolutórium za plnenie rozpočtu orgánu za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho orgánu pre poisťovníctvo a dôchodkové poistenie zamestnancov, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 104.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 331, 15.12.2010, s. 48.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho orgánu pre poisťovníctvo a dôchodkové poistenie zamestnancov za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho orgánu pre poisťovníctvo a dôchodkové poistenie zamestnancov za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskeho orgánu pre poisťovníctvo a dôchodkové poistenie zamestnancov za rozpočtový rok 2011 spolu s odpoveďami orgánu (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ) č. 1094/2010 z 24. novembra 2010, ktorým sa zriaďuje Európsky orgán dohľadu (Európsky orgán pre poisťovníctvo a dôchodkové poistenie zamestnancov) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/79/ES (4), a najmä na jeho článok 64,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na článok 94 tohto nariadenia,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A7-0114/2013),

                  A.

                  keďže Dvor audítorov vyhlásil, že získal primeranú istotu o tom, že ročná účtovná závierka Európskeho orgánu pre poisťovníctvo a dôchodkové poistenie zamestnancov (ďalej len „orgánu“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže orgán, t. j. novovytvorená agentúra so sídlom vo Frankfurte nad Mohanom, bola zriadená nariadením (EÚ) č. 1094/2010 a oficiálne začala svoju činnosť 1. januára 2011 ako nezávislý orgán;

                  C.

                  keďže orgán by sa mal posudzovať v kontexte právnej transformácie zo svojho predchodcu, Výboru európskych orgánov dohľadu nad poisťovníctvom a dôchodkovým poistením zamestnancov (CEIOPS), a v dôsledku toho popri svojom novom mandáte prevzal všetky existujúce a prebiehajúce úlohy od CEIOPS (všetky aktíva a pasíva a všetky prebiehajúce operácie CEIOPS boli automaticky prenesené na novovytvorený orgán);

                  D.

                  keďže orgán je neoddeliteľnou súčasťou európskeho systému orgánov pre finančný dohľad a pracuje v úzkej spolupráci so svojimi sesterskými orgánmi, s Európskym orgánom pre bankovníctvo a Európskym orgánom pre cenné papiere a trhy, so spoločným výborom a s Európskym výborom pre systémové riziká;

                  E.

                  keďže celkový rozpočet orgánu vyčlenený na rok 2011 bol 10 667 000 EUR;

                  F.

                  keďže v súlade s nariadením o zriadení orgánu (6), bolo 55 % rozpočtu na rok 2011 financovaných z príspevkov členských štátov a krajín Európskeho združenia voľného obchodu (EZVO) a 45 % bolo financovaných z rozpočtu Únie;

                  G.

                  keďže na konci roka 2011 orgán zaznamenal kladný rozpočtový výsledok vo výške 2 804 969,81 EUR (7) (po odpočítaní rozdielov vo výmennom kurze predstavujúcich 2 437,59 EUR), ktorý bol potom zaznamenaný v účtovnej závierke ako záväzok voči Komisii,

         Rozpočtové a finančné hospodárenie

                  1.

                  na základe správy o rozpočte (8), konštatuje, že počiatočný príspevok Únie do rozpočtu orgánu na rok 2011 predstavoval 4 267 000 EUR; konštatuje, že to bol prvý rok činnosti orgánu;

                  2.

                  na základe ročnej účtovnej závierky konštatuje, že celkový rozpočet pridelený orgánu na rok 2011 bol 10 667 000 EUR; takisto konštatuje, že celkové rozpočtové príjmy predstavovali 9 387 070,78 EUR (vrátane 5 120 035,36 EUR predstavujúcich 80 % rozpočtu poskytnutého členskými štátmi v roku 2011);

                  3.

                  na základe ročnej účtovnej závierky pripomína, že pridelený príspevok vnútroštátnych orgánov dohľadu bol 6 400 200 EUR, pričom skutočne prijatý príspevok predstavoval 5 120 035,36 EUR; vyzýva členské štáty, aby informovali orgán udeľujúci absolutórium o dôvodoch obmedzenia príspevkov na 80 % pôvodne plánovanej sumy; vyzýva členské štáty, aby v plnej miere prispievali v budúcnosti, keď bude orgán úplne vytvorený, keďže inak by to mohlo ohroziť jeho schopnosť riadne vykonávať pridelené úlohy;

                  4.

                  so znepokojením konštatuje, že ustanovenia nariadenia o rozpočtových pravidlách nie sú plne prispôsobené finančnému systému orgánu, keďže 55 % rozpočtu je financovaných z príspevkov členských štátov a krajín EZVO; domnieva sa, že táto otázka by sa mala zohľadniť aspoň v rámci ďalšej revízie nariadenia o rozpočtových pravidlách, pokiaľ ide o agentúry, a vyzýva Komisiu, aby túto situáciu vyhodnotila a informovala o tom orgán udeľujúci absolutórium;

                  5.

                  žiada Komisiu, aby posúdila možnosti nového dlhodobého udržateľného financovania orgánu, ktoré zabezpečí jej nezávislosť v kontexte najbližšieho hodnotenia pracovného a finančného usporiadania agentúr zo strany Komisie, ktoré bude predložené najneskôr do 2. januára 2014;

                  6.

                  vyzýva Komisiu, aby posúdila možnosť predloženia návrhu na zaručenie plného financovania rozpočtov troch európskych orgánov dohľadu (EOD) z rozpočtu Únie;

                  7.

                  na základe ročnej účtovnej závierky konštatuje, že orgán sa v roku 2011 najvýraznejšie sústredil na zriadenie a ďalšie rozšírenie;

                  8.

                  zdôrazňuje, že je dôležité primerane zosúladiť pridelený rozpočet a dostupné pracovné miesta na jednej strane a úlohy zverené orgánu na strane druhej, keďže nesúlad by mohol spôsobiť nevyvážené obsadenie pracovných miest, pokiaľ ide o prijímanie zamestnancov orgánu na jednej strane a zapájanie národných expertov na druhej strane; vyjadruje znepokojenie nad skutočnosťou, že Komisia zmenila plán pracovných miest navrhnutý orgánom bez toho, aby to jasne oznámila; naliehavo vyzýva Komisiu, aby prejavila úplnú transparentnosť v tejto otázke;

                  9.

                  berie na vedomie obavy, ktoré vyjadril MMF v predbežných záveroch hodnotenia finančného sektora v Únie z decembra 2012, v ktorých sa odporúča posilniť podľa potreby zdroje a právomoci EOD tak, aby mohli plniť svoje mandáty a zároveň sa posilnila ich operačná nezávislosť;

                  10.

                  na základe ročnej účtovnej závierky konštatuje, že na inauguračnej schôdzi orgánu, ktorá sa konala 10. januára 2011, správna rada prijala a schválila hlavné finančné pravidlá a nariadenie o rozpočtových pravidlách orgánu, aby mohol orgán vykonávať svoje právomoci ako európsky orgán;

         Účtovný systém

                  11.

                  na základe ročnej účtovnej závierky (9) berie na vedomie, že štandardnú a všeobecnú rozpočtovú štruktúru prijatú orgánom začiatkom roku 2011 treba prispôsobiť jeho skutočným potrebám;

                  12.

                  na základe ročnej účtovnej závierky berie na vedomie, že 19. apríla 2011 orgán zaviedol účtovanie na základe časového rozlíšenia (ABAC), t. j. účtovný systém používaný Komisiou na účely rozpočtového účtovníctva; ďalej konštatuje, že počas prechodného obdobia od 1. januára do 19. apríla 2011 orgán používal na svoje rozpočtové účtovníctvo excelovský nástroj a že v čase prechodu bol vypracovaný prehľad záväzkov a platieb zahrnutých do účtovania na základe časového rozlíšenia;

                  13.

                  berie na vedomie skutočnosť, že platby uhradené pred zavedením účtovania na základe časového rozlíšenia sa zohľadňujú iba v prechodnom systéme, a nie v rámci účtovania na základe časového rozlíšenia; konštatuje, že vždy, keď sa prostredníctvom účtovania na základe časového rozlíšenia vypracuje správa o plnení rozpočtu, v excelovskej tabuľke sa vykoná manuálna sumarizácia s cieľom plne zohľadniť pôvodný rozpočet a využívanie záväzkov a platieb počas celého rozpočtového roka;

                  14.

                  na základe ročnej účtovnej závierky konštatuje, že od roku 2012 sú všetky finančné transakcie plne zahrnuté do účtovania na základe časového rozlíšenia;

                  15.

                  na základe ročnej účtovnej závierky poznamenáva, že na účely všeobecného účtovníctva orgán 19. apríla 2011 zaviedol systém SAP, t. j. systém priamo prepojený s ABAC, ktorý používa Komisia; takisto berie na vedomie, že to tohto dátumu orgán používal systém SAGE (10), t. j. systém, ktorý vytvoril CEIOPS na účely finančného účtovníctva, a k 19. aprílu 2011 bola stanovená prechodná bilancia;

                  16.

                  konštatuje, že v septembri 2011 orgán zaviedol systém na registráciu aktív vytvorený Komisiou (ABAC Assets) s cieľom fyzicky sledovať jednotlivé položky dlhodobého majetku (systém ABAC Assets je súčasťou účtovného systému orgánu);

                  17.

                  víta validáciu účtovného systému orgánu, ktorú vykonal externý audítor Deloitte Consulting (11); berie na vedomie, že revízia účtovného systému orgánu sa uskutočnila v októbri 2012;

                  18.

                  na základe správy Deloitte konštatuje, že z vykonaných postupov validácie súladu vyplýva, že účtovný systém orgánu je vo všeobecnosti v súlade s kritériami stanovenými Komisiou (GR pre rozpočet);

                  19.

                  na základe správy Deloitte konštatuje, že boli zistené viaceré oblasti, v ktorých sú potrebné zlepšenia (pokiaľ ide o prístupové užívateľské práva orgánu v rámci ABAC, ktoré nie sú v súlade s jeho súčasnými úlohami, postup riadenia prístupu užívateľov a aspekty týkajúce sa školení v súvislosti s ABAC) a ktorými sa bude orgán zaoberať v roku 2013; ďalej konštatuje, že tieto zlepšenia nemajú výrazný vplyv na spomínaný celkový súlad;

         Plnenie rozpočtu

                  20.

                  na základe ročnej účtovnej závierky konštatuje, že orgán zaznamenal ku koncu roka 2011 mieru plnenia rozpočtu vo výške 61,68 % v prípade platieb a 58,84 % v prípade záväzkov;

                  21.

                  konštatuje, že miera plnenia záväzkov v rámci hlavy I (výdavky na zamestnancov) bola 92,79 % a predstavuje hlavný prvok, ktorý viedol k dosiahnutiu zistenej miery plnenia; ďalej konštatuje, že vysoká percentuálna miera plnenia rozpočtu v hlave I, najmä v prvom roku činnosti orgánu, odzrkadľuje súvislosť medzi jeho potrebami týkajúcimi sa zamestnancov a jeho cieľmi a odôvodňuje potreby týkajúce sa zamestnancov v rokoch 2012 a 2013;

                  22.

                  na základe ročnej účtovnej závierky konštatuje, že hlavným faktorom miery plnenia rozpočtu bola 100 % realizácia plánu pracovných miest v roku 2011;

                  23.

                  na základe ročnej účtovnej závierky berie na vedomie nízku mieru plnenia záväzkov v rámci hlavy II (administratívne výdavky), ktorá predstavuje 60,41 %; konštatuje, že rok 2011 bol prechodným rokom od CEIOPS k orgánu a rokom príprav na nové postupy a požiadavky; vyzýva orgán, aby informoval orgán udeľujúci absolutórium o opatreniach prijatých na odstránenie tohto nedostatku; vyzýva orgán, aby informoval orgán udeľujúci absolutórium o opatreniach prijatých na zlepšenie mier plnenia, keďže nízka miera plnenia poukazuje na ťažkosti v plánovaní a plnení rozpočtu;

                  24.

                  konštatuje, že na základe informácií orgánu sa očakáva, že od roku 2012 sa bude spracúvať veľký objem prekladov, právnych predpisov a postupov vo všetkých úradných jazykoch Únie; ďalej konštatuje, že orgán podľa možností znížil náklady na organizovanie schôdzí, najmä schôdzí rady orgánov dohľadu a správnej rady, a že tento prístup uplatňoval aj v súvislosti s nákladmi na informačnú a publikačnú činnosť (výročnú správu CEIOPS za rok 2010 uverejnil iba na svojej internetovej stránke v záujme ďalšieho znižovania nákladov);

                  25.

                  konštatuje, že na základe informácií orgánu bola miera plnenia záväzkov v rámci hlavy II priemerná, pretože zámerom orgánu bolo nájsť oblasti, v ktorých by bolo možné znížiť náklady, a táto myšlienka prevážila nad skutočnosťou, že boli k dispozícii zdroje;

                  26.

                  na základe ročnej účtovnej závierky berie na vedomie extrémne nízku mieru plnenia záväzkov v rámci hlavy III (operačné výdavky), ktorá predstavuje 11,73 %; vyzýva orgán, aby informoval orgán udeľujúci absolutórium o opatreniach prijatých na zlepšenie týchto mier plnenia, keďže nízka miera plnenia poukazuje na ťažkosti v plánovaní a plnení rozpočtu;

                  27.

                  konštatuje, že na základe informácií orgánu bola miera plnenia záväzkov v rámci hlavy III veľmi nízka, a to v dôsledku rozhodnutia nezačať vynakladať výdavky ani vykonávať prenosy prostriedkov pridelených na projekty informačných technológií (IT) v takýchto kľúčových oblastiach bez toho, aby rada orgánov dohľadu vydala jasné strategické rozhodnutie; ďalej berie na vedomie, že v októbri 2011 rada orgánov dohľadu prijala správu orgánu o špecifikácii údajov vrátane výmeny jednotlivých informácií pre zistené potreby a poverila Výbor pre informačné technológie a údaje (ITDC) ďalším vypracúvaním správy o špecifikácii údajov;

                  28.

                  uznáva, že na základe ročnej účtovnej závierky ITDC musel vo februári 2012 začať verejné obstarávanie a realizáciu systémov IT;

                  29.

                  konštatuje, že na základe výročnej správy orgánu (12) predstavovali v roku 2011 záväzky sumu 6 579 663 EUR, t. j. 62 % rozpočtu na rok 2011, z čoho bolo uhradených 6 276 158,59 EUR a 303 504,79 EUR bolo automaticky prenesených do roku 2012;

         Postupy verejného obstarávania

                  30.

                  na základe správy Dvora audítorov konštatuje, že kontrolované postupy verejného obstarávania neboli plne v súlade s ustanoveniami nariadenia o rozpočtových pravidlách; vyzýva orgán, aby zabezpečil, aby všetky nové zákazky boli zadané v plnom súlade s pravidlami Únie pre verejné obstarávanie;

                  31.

                  berie na vedomie, že orgán od 1. júna 2012 zamestnáva úradníka pre verejné obstarávanie a že boli vytvorené postupy činností verejného obstarávania, pre zamestnancov boli zorganizované informačné stretnutia a školenia týkajúce sa pravidiel Únie pre verejné obstarávanie, boli vypracované modely týkajúce sa verejného obstarávania a všetky postupy verejného obstarávania sa začali vykonávať v súlade s pravidlami Únie pre verejné obstarávanie;

         Postupy prijímania zamestnancov

                  32.

                  berie na vedomie, že orgán zosúladil svoje postupy prijímania zamestnancov s odporúčaniami Dvora audítorov; vyzýva orgán, aby informoval orgán udeľujúci absolutórium o akýchkoľvek ďalších opatreniach, ktoré prijme na zlepšenie postupov prijímania zamestnancov; domnieva sa, že niektoré z ustanovení služobného poriadku môžu predstavovať značnú administratívnu záťaž; preto nabáda Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  33.

                  na základe ročnej účtovnej závierky (13) konštatuje, že rok 2011 bol pre agentúru rozhodujúci, pokiaľ ide o vytváranie a rozširovanie oddelenia ľudských zdrojov s cieľom primerane zabezpečovať plnenie jeho nových funkcií a úloh; berie na vedomie, že k 31. decembru 2012 patrilo medzi zamestnancov orgánu 46 dočasných zamestnancov, šesť zmluvných zamestnancov a štyria vyslaní národní experti, čo celkovo predstavuje 56 zamestnancov;

                  34.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (14) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 104.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 331, 15.12.2010, s. 48.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 331, 15.12.2010, s. 12, článok 62 ods. 1.

         (7)  Ročná účtovná závierka za rok 2011, s. 36.

         (8)  Správa o rozpočte za rok 2011, s. 2.

         (9)  Ročná účtovná závierka za rok 2011, s. 31.

         (10)  SAGE je individuálne prispôsobený účtovný systém pre malé a stredné obchodné spoločnosti, organizácie a inštitúcie.

         (11)  Európsky orgán pre bankovníctvo (EBA), Validácia účtovných systémov, 19.11.2012, Deloitte.

         (12)  Účtovná závierka za rok 2011, s. 38.

         (13)  Ročná účtovná závierka za rok 2011, s. 47 – 48.

         (14)  Prijaté texty, P7_TA(2013)0134 (pozri stranu 374 tohto úradného vestníka).


title: Schválenie Komisie (zmena a doplnenie rokovacieho poriadku) Rozhodnutie Európskeho parlamentu z 8. júla 2008 o zmene a doplnení rokovacieho poriadku Európskeho parlamentu v súvislosti so schválením Komisie (2007/2128(REG))

text:
               3.12.2009

               SK

               Úradný vestník Európskej únie

               CE 294/82

         Utorok 8. júla 2008Schválenie Komisie (zmena a doplnenie rokovacieho poriadku)
   P6_TA(2008)0328
   Rozhodnutie Európskeho parlamentu z 8. júla 2008 o zmene a doplnení rokovacieho poriadku Európskeho parlamentu v súvislosti so schválením Komisie (2007/2128(REG))
   2009/C 294 E/21

      Európsky parlament,
   so zreteľom na list svojho predsedu zo 14. decembra 2006,
   so zreteľom na svoje uznesenie z 1. decembra 2005 o usmerneniach pre schválenie Komisie (1),
   so zreteľom na články 201 a 202 rokovacieho poriadku,
   so zreteľom na správu Výboru pre ústavné veci (A6-0198/2008),

               1.

               rozhodol zmeniť a doplniť svoj rokovací poriadok ako sa uvádza nižšie;

               2.

               upozorňuje, že tieto zmeny a doplnenia nadobudnú účinnosť prvým dňom nasledujúcej schôdze;

               3.

               poveruje svojho predsedu, aby pre informáciu toto rozhodnutie postúpil Rade a Komisii.

               PLATNÝ TEXT

               POZMEŇUJÚCI A DOPLŇUJÚCI NÁVRH

                  Pozmeňujúci a doplňujúci návrh 1

                  Rokovací poriadok Európskeho parlamentu

                  Článok 99 – odsek 2

                           2.

                           Výbor
                                 vyzve kandidáta
                              , aby vystúpil s vyhlásením a odpovedal na otázky.

                           2.

                                 Príslušný
                               výbor
                                 alebo výbory vyzvú vymenovaného člena Komisie
                              , aby vystúpil s vyhlásením a odpovedal na otázky.
                                 Vypočutia sa organizujú tak, aby mali vymenovaní členovia Komisie možnosť poskytnúť Parlamentu všetky príslušné informácie. Ustanovenia týkajúce sa organizácie vypočutí sa uvádzajú v prílohe k rokovaciemu poriadku
                                  (2).

                  Pozmeňujúci a doplňujúci návrh 2

                  Rokovací poriadok Európskeho parlamentu

                  Článok 99 – odsek 6

                           6.

                           Ak počas funkčného obdobia Komisie
                                 nastanú zmeny v rezorte
                              , sú dotknutí komisári vyzvaní, aby vystúpili pred výbormi s pôsobnosťou v oblastiach, ktorých sa tieto zmeny týkajú.

                           6.

                           Ak počas funkčného obdobia Komisie
                                 nastane podstatná zmena týkajúca sa rezortu
                              ,
                                 dôjde k obsadeniu voľného miesta alebo vymenovaniu nového člena Komisie po pristúpení nového členského štátu,
                               sú dotknutí členovia Komisie vyzvaní, aby
                                 v súlade s odsekom 2
                               vystúpili pred výbormi s pôsobnosťou v oblastiach, ktorých sa tieto zmeny týkajú.

                  Pozmeňujúci a doplňujúci návrh 3

                  Rokovací poriadok Európskeho parlamentu

                  Príloha XVIb (nová)

                     PRÍLOHA XVIb

                     Usmernenia pre schválenie Komisie

                                 1.

                              Uplatňujú sa tieto zásady, kritériá a opatrenia, na základe ktorých Parlament hlasuje o udelení súhlasu celému kolégiu Komisie:

                                             a)

                                             Základ pre hodnotenie

                                          Parlament hodnotí vymenovaných členov Komisie na základe ich celkovej kompetencie, odhodlania pre Európu a osobnej nezávislosti. Hodnotí znalosti o ich budúcom rezorte a ich komunikačné schopnosti.

                                          Parlament osobitne prihliada na vyváženosť rodového zastúpenia. Môže sa vyjadriť k tomu, ako zvolený predseda rozdelí rezortné povinnosti.

                                          Parlament môže požadovať všetky informácie, ktoré sú relevantné pre rozhodnutie o spôsobilosti vymenovaných členov Komisie. Očakáva poskytnutie úplných informácií týkajúcich sa ich finančných záujmov.

                                             b)

                                             Vypočutia

                                          Každý vymenovaný člen Komisie je vyzvaný, aby predstúpil pred príslušný výbor alebo výbory na jedno vypočutie. Tieto vypočutia sú verejné.

                                          Vypočutia organizuje konferencia predsedov spoločne s konferenciou predsedov výborov. Na združenie príslušných výborov, ktorých rezorty sa prelínajú, sa prijmú primerané opatrenia. Môžu nastať tri možnosti:

                                                         i)

                                                         ak rezort vymenovaného člena Komisie patrí do pôsobnosti jediného výboru, vypočutie vymenovaného člena Komisie sa uskutoční len pred týmto jediným výborom;

                                                         ii)

                                                         ak rezort vymenovaného člena Komisie patrí viac-menej v rovnakej miere do pôsobnosti viacerých výborov, vypočutie vymenovaného člena Komisie uskutočnia tieto výbory spoločne; a

                                                         iii)

                                                         ak rezort vymenovaného člena Komisie patrí prevažne do pôsobnosti jedného výboru a iba okrajovo do pôsobnosti aspoň jedného ďalšieho výboru, vypočutie vymenovaného člena Komisie sa uskutoční pred hlavným príslušným výborom, ktorý na toto vypočutie pozve ďalší výbor, alebo výbory.

                                          Tieto opatrenia sa v plnom rozsahu konzultujú so zvoleným predsedom Komisie.

                                          Výbory predložia vymenovaným členom Komisie písomné otázky v dostatočnom časovom predstihu pred vypočutiami. Počet podstatných písomných otázok je obmedzený na päť pre každý príslušný výbor.

                                          Vypočutia sa uskutočnia za takých okolností a v takých podmienkach, aby mali vymenovaní členovia Komisie rovnakú a spravodlivú príležitosť predstaviť seba aj svoje názory.

                                          Vymenovaní členovia Komisie sú vyzvaní, aby predniesli úvodné ústne vyhlásenie v trvaní najviac dvadsať minút. Priebeh vypočutí sa zameriava na rozvinutie pluralistického politického dialógu medzi vymenovanými členmi Komisie a poslancami. Pred skončením vypočutia dostane vymenovaný člen Komisie príležitosť predniesť krátke záverečné vyhlásenie.

                                             c)

                                             Zhodnotenie

                                          Označený videozáznam z vypočutí sa sprístupní verejnosti do 24 hodín.

                                          Výbory sa zídu ihneď po skončení vypočutia, aby zhodnotili jednotlivých vymenovaných členov Komisie. Tieto schôdze výborov sú neverejné. Výbory sú vyzvané, aby sa vyjadrili, či sú vymenovaní členovia Komisie podľa ich názoru kvalifikovaní na vykonávanie funkcie člena kolégia, ako aj na vykonávanie konkrétnych úloh, ktoré im boli pridelené. Ak výbor nie je schopný dosiahnuť v oboch týchto bodoch dohodu, v krajnom prípade nechá jeho predseda o príslušných dvoch bodoch hlasovať v tajnom hlasovaní. Vyhlásenia výborov o zhodnotení sa uverejnia a predložia na spoločnej schôdzi konferencie predsedov a konferencie predsedov výborov, ktorá je neverejná. Ak sa konferencia predsedov a konferencia predsedov výborov nerozhodnú požadovať ďalšie informácie, po výmene názorov vyhlásia vypočutia za ukončené.

                                          Zvolený predseda Komisie predstaví celé kolégium vymenovaných členov Komisie a ich program na rokovaní Parlamentu, na ktoré je pozvaná celá Rada. Po ich predstavení nasleduje rozprava. S cieľom ukončiť rozpravu môže každá politická skupina alebo najmenej štyridsať poslancov predložiť návrh uznesenia. Použije sa článok 103 ods. 3, 4 a 5. Po hlasovaní o návrhu uznesenia Parlament hlasuje o tom, či udelí alebo neudelí súhlas s vymenovaním zvoleného predsedu a členov Komisie ako celku. Parlament rozhoduje väčšinou odovzdaných hlasov, a to hlasovaním podľa mien. Hlasovanie môže odložiť na nasledujúce rokovanie.

                                 2.

                              V prípade zmeny zloženia kolégia členov Komisie alebo podstatnej zmeny týkajúcej sa rezortu počas funkčného obdobia Komisie sa uplatňujú tieto opatrenia:

                                             a)

                                             Ak sa má obsadiť miesto, ktoré sa uvoľnilo z dôvodu odstúpenia, odvolania alebo úmrtia, Parlament bezodkladne pozve vymenovaného člena Komisie na vypočutie za rovnakých podmienok, ako sú tie stanovené v odseku 1.

                                             b)

                                             V prípade pristúpenia nového členského štátu Parlament pozve vymenovaného člena Komisie na vypočutie za rovnakých podmienok, ako sú tie stanovené v odseku 1.

                                             c)

                                             V prípade podstatnej zmeny týkajúcej sa rezortu sú členovia Komisie, ktorých sa táto zmena týka, pozvaní predstúpiť pred príslušné výbory skôr, ako sa ujmú svojich nových povinností.

                                 Odchylne od postupu stanoveného v odseku 1 písm. c) tretí pododsek, ak sa hlasovanie v pléne sa týka vymenovania jediného člena Komisie, hlasuje sa v tajnom hlasovaní.

      (1)  Ú. v. EÚ C 285 E, 22.11.2006, s. 137.

      (2)
         Pozri prílohu XVIb.


title: 2014/718/EÚ: Rozhodnutie Rady z 8. októbra 2014 o podpise v mene Európskej únie a jej členských štátov Protokolu k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej na účely zohľadnenia pristúpenia Chorvátskej republiky k Európskej únii

text:
               18.10.2014

               SK

               Úradný vestník Európskej únie

               L 300/3

         ROZHODNUTIE RADY
   z 8. októbra 2014
   o podpise v mene Európskej únie a jej členských štátov Protokolu k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej na účely zohľadnenia pristúpenia Chorvátskej republiky k Európskej únii

      (2014/718/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 207 a 209 v spojení s jej článkom 218 ods. 5,
   so zreteľom na akt o pristúpení Chorvátskej republiky, a najmä na jeho článok 6 ods. 2,
   so zreteľom na návrh Európskej komisie,
   keďže:

               (1)

               V súlade s článkom 6 ods. 2 aktu o pristúpení Chorvátskej republiky (ďalej len „akt o pristúpení“) sa pristúpenie Chorvátskej republiky k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej (ďalej len „dohoda“) dohodne uzavretím protokolu k dohode (ďalej len „protokol“). V súlade s článkom 6 ods. 2 aktu o pristúpení sa má na takéto pristúpenie uplatňovať zjednodušený postup, podľa ktorého má protokol uzavrieť Rada konajúca jednomyseľne v mene členských štátov a dotknuté tretie krajiny.

               (2)

               Rada poverila 14. septembra 2012 Komisiu, aby začala rokovania s dotknutými tretími krajinami. Rokovania s Filipínskou republikou boli úspešne ukončené parafovaním protokolu 16. januára 2014.

               (3)

               Protokol by sa mal podpísať v mene Únie a jej členských štátov s výhradou jeho uzavretia k neskoršiemu dátumu,

         PRIJALA TOTO ROZHODNUTIE:
   Článok 1
   Týmto sa v mene Únie a jej členských štátov schvaľuje podpis Protokolu k Rámcovej dohode o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej na účely zohľadnenia pristúpenia Chorvátskej republiky k Európskej únii s výhradou uzavretia uvedeného protokolu.
   Text protokolu sa uverejní spolu s rozhodnutím o jeho uzavretí.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať protokol v mene Únie a jej členských štátov.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 8. októbra 2014

            Za Radu

            predseda

         M. LUPI


title: 2012/54/EÚ: Rozhodnutie Rady z  23. januára 2012 o pozícii, ktorú má Európska únia zaujať v Spoločnom výbore EHP v súvislosti so zmenou a doplnením prílohy XIII (Doprava) k Dohode o EHP

text:
               1.2.2012

               SK

               Úradný vestník Európskej únie

               L 29/1

         ROZHODNUTIE RADY
   z 23. januára 2012
   o pozícii, ktorú má Európska únia zaujať v Spoločnom výbore EHP v súvislosti so zmenou a doplnením prílohy XIII (Doprava) k Dohode o EHP
   (2012/54/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 100 ods. 2 a článok 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o dojednaniach pre vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Príloha XIII k Dohode o Európskom hospodárskom priestore (2) (ďalej len „Dohoda o EHP“) obsahuje osobitné ustanovenia a opatrenia týkajúce sa dopravy.

               (2)

               Nariadenie Komisie (EÚ) č. 255/2010 z 25. marca 2010, ktorým sa ustanovujú spoločné pravidlá manažmentu toku letovej prevádzky (3), sa má začleniť do Dohody o EHP.

               (3)

               Príloha XIII k Dohode o EHP by sa preto mala zodpovedajúcim spôsobom zmeniť a doplniť.

               (4)

               Pozícia, ktorú má Únia zaujať v Spoločnom výboru EHP, by mala byť založená na návrhu rozhodnutia Spoločného výboru EHP, ktorý je pripojený k tomuto rozhodnutiu,

         PRIJALA TOTO ROZHODNUTIE:
   Článok 1
   Pozícia, ktorú má Únia zaujať v Spoločnom výbore EHP k navrhnutej zmene a doplneniu prílohy XIII (Doprava) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 23. januára 2012

            Za Radu

            predsedníčka

         M. GJERSKOV

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Ú. v. EÚ L 80, 26.3.2010, s. 10.

      NÁVRH
      ROZHODNUTIE SPOLOČNÉHO VÝBORU EHP č. …
      z …,
      ktorým sa mení a dopĺňa príloha XIII (Doprava) k Dohode o EHP
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore (ďalej len „dohoda“), a najmä na jej článok 98,
      keďže:

                  (1)

                  Príloha XIII k dohode bola naposledy zmenená a doplnená rozhodnutím Spoločného výboru EHP č. …/… z … (1).

                  (2)

                  Nariadenie Komisie (EÚ) č. 255/2010 z 25. marca 2010, ktorým sa ustanovujú spoločné pravidlá manažmentu toku letovej prevádzky (2), sa má začleniť do dohody,

            PRIJAL TOTO ROZHODNUTIE:
      Článok 1
      Za bod 66wh [nariadenie Komisie (ES) č. 262/2009] v prílohe XIII k dohode sa vkladá tento bod:

                  „66wi.

                     32010 R 0255: nariadenie Komisie (EÚ) č. 255/2010 z 25. marca 2010, ktorým sa ustanovujú spoločné pravidlá manažmentu toku letovej prevádzky (Ú. v. EÚ L 80, 26.3.2010, s. 10).
                  Ustanovenia nariadenia sa na účely tejto dohody vykladajú s týmito úpravami:
                  Toto nariadenie sa neuplatňuje na Lichtenštajnsko.“

            Článok 2
      Znenie nariadenia (EÚ) č. 255/2010 v islandskom a nórskom jazyku, ktoré sa má uverejniť v dodatku EHP k Úradnému vestníku Európskej únie, je autentické.
      Článok 3
      Toto rozhodnutie nadobúda účinnosť … pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
      Článok 4
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli …

               Za Spoločný výbor EHP

               predseda

               tajomníci Spoločného výboru EHP

         (1)  Ú. v. EÚ L …

         (2)  Ú. v. EÚ L 80, 26.3.2010, s. 10.

         (3)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Rady zo 4. decembra 2000, ktorým sa mení a dopĺňa rozhodnutie 2000/24/ES, ktorým sa zakladá osobitný akčný program Európskej investičnej banky na podporu konsolidácie a posilnenia colnej únie ES – Turecko

text:
Dôležité právne oznámenie

|

32000D0788

Úradný vestník L 314 , 14/12/2000 S. 0027 - 0028

		Rozhodnutie Radyzo 4. decembra 2000,ktorým sa mení a dopĺňa rozhodnutie 2000/24/ES, ktorým sa zakladá osobitný akčný program Európskej investičnej banky na podporu konsolidácie a posilnenia colnej únie ES – Turecko(2000/788/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 308,so zreteľom na návrh Komisie,so zreteľom na stanovisko Európskeho parlamentu [1],keďže:(1) Rada prijala rozhodnutie 64/732/EHS dňa 23. decembra 1963 o zavedení Asociačnej dohody medzi EHS a Tureckom [2]. Dodatkový protokol účinný od 1. januára 1973 a priložený k Asociačnej dohode [3] stanovil podmienky, mechanizmy a časové harmonogramy postupného zavádzania colnej únie na obdobie 22 rokov.(2) Európska Rada 12. a 13. decembra 1997, ktorá sa zišla v Luxemburgu, požadovala navrhnutie stratégie prípravy Turecka na pristúpenie zbližovaním sa s Európskou úniou v každej oblasti. Komisia 4. marca 1998 predložila Rade oznámenie pod názvom "Európska stratégia pre Turecko", ktorou sa spustil pracovný program na konsolidáciu a zvýšenie významu colnej únie a na zlepšenie spolupráce v ostatných oblastiach, dôležitých pre ďalší rozvoj vzťahov s Tureckom.(3) Zasadnutie Európskej Rady v Cardiffe 15. a 16. júna 1998 privítalo Európsku stratégiu pre Turecko ako platformu pre rozvoj vzťahov medzi Európskou úniou a Tureckom na pevnom a rozvíjajúcom sa základe. Pripomínajúc potrebu finančnej podpory pre Európsku stratégiu, Európska Rada zaznamenala zámer Komisie zvážiť spôsoby a prostriedky podporujúce realizáciu tejo stratégie a v tomto zmysle predložiť vhodné návrhy.(4) Zasadnutie Európskej Rady v Helsinkách 10. a 11. decembra 1999 rozhodlo, že Turecko je kandidátskym štátom predurčeným na pripojenie k únii na základe tých istých kritérií, aké sú uplatňované voči ostatným kandidátskym krajinám.(5) V súlade s Európskou stratégiou pre Turecko a novým postavením Turecka ako kandidátskeho štátu po Európskej Rade v Helsinkách, toto rozhodnutie by malo ustanoviť osobitný akčný program EIB podporujúci konsolidáciu a upevnenie colnej únie EÚ – Turecko. Mal by napomôcť pokroku v oblastiach, ktoré si stále zasluhujú pozornosť, čo sa týka zavedenia a účinného uplatňovania určitých právnych predpisov dôležitých pre colnú úniu, ako sú uvedené v pravidelných správach Komisie o pokroku Turecka smerom pristúpeniu a v dôležitých oblastiach identifikovaných Európskou stratégiou pre Turecko.(6) Toto rozhodnutie spolu s očakávanou akceptáciou Turecka v rámci predvstupového nástroja EIB dodržiava záväzok únie o osobitných pôžičkách EIB poskytnutých Turecku v súvislosti s colnou úniou.(7) Vplyv EIB by mal byť podľa tohto rozhodnutia zosúladený s ostatnými nástrojmi EIB, ktoré sú k dispozícii v Turecku a podpornými investíciami napomáhajúcimi konkurencieschopnosti priemyslu Turecka, najmä sektoru malých a stredných podnikateľov; investíciami do infraštruktúry zahŕňajúcimi dopravu, energiu a telekomunikácie, zlepšujúcimi spojenia medzi infraštruktúrami EÚ a Turecka, investíciami podporujúcimi priame investičné aktivity firiem spoločenstva v Turecku a tam, kde pôžička EIB je vhodným nástrojom, investíciami do technických inštalácií, uľahčujúcimi fungovanie colnej únie.(8) Rozhodnutie 2000/24/ES [4] poskytuje EIB záruku spoločenstva na straty pri úveroch poskytnutých na projekty realizované mimo spoločenstva (stredná a východná Európa, krajiny Stredozemného mora, Latinská Amerika a Ázia a Juhoafrická republika).(9) Zmienené rozhodnutie poskytuje náhradu záručnému fondu pre zahraničné aktivity ustanovenému nariadením (ES, Euratom) č. 2728/94 [5].(10) Záruka spoločenstva kryjúca všeobecný mandát EIB na poskytovanie zahraničných pôžičiek, ustanovená v rozhodnutí 2000/24/ES by sa mala a rozšíriť tak, aby zahŕňala aj osobitný akčný program EIB podporujúci konsolidáciu a posilnenie colnej únie EÚ – Turecko. Zmienené rozhodnutie by sa preto malo zmeniť a doplniť.(11) Ustanovenia tohto rozhodnutia smerujú k rešpektovaniu demokratických zásad, zákonnosti, ľudských práv a základných slobôd a dodržiavaniu medzinárodného práva, ktoré podporuje politiky Európskeho spoločenstva a jeho členských štátov. Komisia kladie veľký význam potrebe Turecka zlepšovať a podporovať svoje demokratické postupy a uznávať základné ľudské práva a ešte viac zaangažovať do tohto procesu občiansku spoločnosť.(12) Zmluva neposkytuje žiadne právomoci na prijatie tohto rozhodnutia iné ako tie, ktoré sú uvedené v článku 308,ROZHODLA TAKTO:Článok 1Druhá veta druhého pododseku prvého odseku článku 1 rozhodnutia 2000/24/ES sa mení a dopĺňa takto:a) v úvodnej časti sa čiastka "18660 miliónov EUR" nahrádza čiastkou "19110 miliónov EUR";b) za štvrtú zarážku sa vkladá táto zarážka:"— Osobitná akcia podporujúca konsolidáciu a posilnenie colnej únie EÚ – Turecko:450 miliónov EUR,".Článok 2Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev.V Bruseli 4. decembra 2000Za RadupredsedaH. Védrine[1] Stanovisko doručené 15. novembra 2000 (ešte neuverejnené v úradnom vestníku).[2] Ú. v. ES 217, 29.12.1964, s. 3685/64.[3] Ú. v. ES L 293, 29.12.1972, s. 4.[4] Ú. v. ES L 9, 13.1.2000, s. 24. Rozhodnutie naposledy zmenené a doplnené rozhodnutím 2000/688/ES (Ú. v. ES L 285, 7.11.2000, s. 20).[5] Ú. v. ES L 293, 12.11.1994, s. 1. Nariadenie naposledy zmenené a doplnené nariadením (ES, Euratom) č. 1149/1999 (Ú. v. ES L 139, 2.6.1999, s. 1).--------------------------------------------------


title: Rozhodnutie Európskeho parlamentu (EÚ) 2017/1687 z 27. apríla 2017 o absolutóriu za plnenie rozpočtu Európskej námornej bezpečnostnej agentúry za rozpočtový rok 2015

text:
               29.9.2017

               SK

               Úradný vestník Európskej únie

               L 252/262

         ROZHODNUTIE EURÓPSKEHO PARLAMENTU (EÚ) 2017/1687
   z 27. apríla 2017
   o absolutóriu za plnenie rozpočtu Európskej námornej bezpečnostnej agentúry za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej námornej bezpečnostnej agentúry za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskej námornej bezpečnostnej agentúry za rozpočtový rok 2015 spolu s odpoveďou agentúry (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória agentúre za plnenie rozpočtu za rozpočtový rok 2015 (05873/2017 – C8-0058/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1406/2002 z 27. júna 2002, ktorým sa ustanovuje Európska námorná bezpečnostná agentúra (4), a najmä na jeho článok 19,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A8-0130/2017),

               1.

               udeľuje absolutórium výkonnému riaditeľovi Európskej námornej bezpečnostnej agentúry za plnenie rozpočtu agentúry za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej námornej bezpečnostnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 133.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 208, 5.8.2002, s. 1.

      (5)  Ú. v. EÚ L 328, 7.12.2013, s. 42.